11 Losa* dimpa na nge na masa,+ sambu na nima ya bilumbu mingi nge ta mona yo diaka.+2 Pesa dikabu na bantu nsambwadi to nkutu na bantu nana,+ sambu nge me zaba ve inki mpasi ta bwa na ntoto.3 Kana matuti me fuluka ti masa, yo ta nokisa mvula na ntoto; mpi kana nti me bwa na ndambu ya sudi to na ndambu ya nordi, yo ta lala kaka kisika yina yo me bwa.4 Muntu yina ke tala mupepe ta kuna ve nkeni, mpi muntu yina ke tala matuti ta katula ve mbuma.+5 Kaka mutindu nge me zaba ve mutindu mpeve ke salaka na kati ya mikwa ya mwana yina kele na kati ya nkento yina kele na divumu,+ mutindu mosi nge me zaba ve kisalu ya Nzambi ya kieleka, yina ke salaka bima yonso.+6 Kuna nkeni na nge na suka mpi kubika ve nde diboko na nge kupema tii na nkokila;+ sambu nge me zaba ve nki ta mena, kana nkeni yai to nkeni yina, to kana yonso zole ta mena.7 Nsemo kele mbote, mpi yo kele mbote nde meso kumona ntangu.8 Sambu kana muntu fwete zinga bamvula mingi, bika yandi wa kiese konso kilumbu.+ Kansi yandi fwete yibuka nde bilumbu ya mpimpa lenda vanda mingi; mambu yonso yina ta kwisa kele mpamba.+9 Leke, yangalala ntangu nge kele leke, mpi bika nde ntima na nge kuvanda na kiese na bilumbu ya kileke na nge. Landa banzila ya ntima na nge mpi kwenda kisika yina meso na nge ke nata nge; kansi zaba nde Nzambi ya kieleka ta sambisa nge* sambu na mambu yai yonso.+10 Yo yina, katula mambu ya ke yangisaka na ntima na nge, mpi katula mambu ya mpasi na nitu* na nge, sambu kileke mpi nsungi ya kitoko ya luzingu kele mpamba.+
kon_Latn